চলতি বছর দুর্গাপুজোয় ভাইরাল হেয়ারকাট কী? জেনে নিন একঝলকে

ওয়েব ডেস্ক: পুজো মানে শুধু নতুন জামাকাপড় নয়। সঙ্গে চাই নতুন হেয়ারকাটও। প্রতিবছর নতুন নতুন চুল কাটার ধরণই নারীদের সাজিয়ে তোলে অন্য সাজে। উৎসবের সাজে এই নতুন হেয়ারকাটই নিমেষে এনে দিতে পারে নয়া লুক। তবে চলতি বছরের পুজোয় হিট হেয়ারকাট কী জানেন? পার্লারে যাওয়ার আগে অবশ্যই জেনে নিন….

সমাজমাধ্যমে চোখ রাখলেই বোঝা যায়, এখন সবেতেই নজর কাড়ছে লেয়ার, বোল্ড বব আর স্টাইলিস ব্যাংস। চুলের এই জনপ্রিয় ছাঁটগুলো শুধু স্টাইলিশই নয়, বরং মুখের গঠনকেও সুন্দর ভাবে তুলে ধরে। তাই, শারদীয়ার নতুন লুক নিয়ে একটু পরীক্ষা-নিরীক্ষা করতে চাইলে এ বছরের হেয়ার কাট ট্রেন্ডে গা ভাসানো যায় অনায়াসেই।

আরও পড়ুন: পুজোয় লিপস্টিক লাগানোর আগে যত্ন নিন ঠোঁটের, কীভাবে করবেন?

চলতি বছর দুর্গাপুজোয় ভাইরাল হেয়ার কাটগুলো জেনে নিন একনজরে,

১.বাটারফ্লাই কাট: লম্বা লেয়ারের সঙ্গে সামনের দিক ছোট করে কাটা। ফলে মুখের গঠন ভরাট এবং সুন্দর দেখায়।

২.জেলিফিশ কাট: উপরে ছোট আর নীচে লম্বা লেয়ার কাট।

৩. ফ্রেঞ্চ বব: ছোট, ব্লান্ট কাট বব, অভিজাত লুক।

৪.বোহো লব: ঢেউ খেলানো, নরম ও সহজ লুক।

৫.টর্ন ব্যাংস: সামনে এলোমেলো ফ্রিঞ্জ টাইপ লুক।

৬.মডার্ন র‍্যাচেল কাট: জেনিফার এনিস্টনের সেই আইকনিক কাটের নতুন সংস্করণ।

চলতি বছর ট্রেন্ডে রয়েছে মূলত বাটার ফ্লাই কাট ও বিভিন্ন রকমের লেয়ার। এই দুটি কাটই ছোট ও বড় চুলের সঙ্গে বেশ ভালো মানানসই। আর পুজোর আগে সকলেই নতুন স্টাইলে সাজিয়ে তুলছেন নিজেকে। আপনিও চাইলে এমনই কোনও চমকদার চুলের ছাঁটে নজর কাড়তেই পারেন।

দেখুন খবর:

The post চলতি বছর দুর্গাপুজোয় ভাইরাল হেয়ারকাট কী? জেনে নিন একঝলকে first appeared on KolkataTV.